text: El-teknikere undersøger brandsted 
  09 marts 2011 kl. 10.34
  I dag undersøger politiets el-teknikere det klubhus, der brændte natten til søndag brændte på Ringriderpladsen i Aabenraa - og som politiet har mistanke om var påsat.
  Huset, der brændte, ligger på Ringriderpladsen lige over for  kolonihaveområdet Hjelmhaverne, der har været ramt otte påsatte brande. Brande, der er uopklarede.
  Huset på Ringriderpladsen bliver brugt af både den lokale hundeførerforening og ringriderforeningen.
  Lederen af lokalpolitiet i Aabenraa, vicepolitiinspektør Knud Reinholdt siger, det er nærliggende at forbinde den seneste brand med de forrige. Men der er en forskel, fordi husene i kolonihaverne ikke havde el-installation. Det havde huset på Ringriderpladsen derimod.
  - Derfor laver vi i dag en udvidet el-teknisk undersøgelse på brandstedet for at fastslå, om der var fejl i de elektriske installationer, så vi helt sikkert kan afgøre om branden er påsat eller ej, siger vicepolitiinspektør Knud Reinholdt til TV SYD.
  